# MINISTRIA E ARSIMIT DHE SHKENCËS BYROJA E ZHVILLIMIT TË ARSIMIT

****

**Programi mësimor**

GJEOGRAFIA

**për vitin I**

**Gjimnaz**

## Shkup, 2025

**TË DHËNA THEMELORE PËR PROGRAMIN MËSIMOR**

|  |  |
| --- | --- |
| **Lënda mësimore** | ***Gjeografi*** |
| **Lloji/kategoria e lëndës mësimore** | E detyrueshme |
| **Viti** | I (i parë) |
| **Temat/fushat e programit mësimor** | * ***Sistemet natyrore dhe ndërlidhja e tyre***
* ***Njeriu dhe hapësira gjeografike***
* ***Bota si një sistem global***
 |
| **Numri i orëve mësimore** | 2 orë në javë / 72 orë në vit |
| **Pajisjet dhe mjetet** | * Hamër, flipchart, letër me ngjyra, letër për kolazh, letër për vizatim, fletë letre, karton, flomasterë, bojëra, ngjitës, shirit ngjitës, vizore, busull, markera, gërshërë, kompjuter, projektor, telefon celular, tabletë (aplikacione).
* Hartë gjeografike e botës, harta memece.
* Material i ilustruar ose harta tematike për: pllakat tektonike, shpërndarja e vullkaneve aktive dhe zonave sizmike, rrymat detare, shpërndarja e botës bimore dhe shtazore, temperatura dhe reshjet në Tokë, erërat në Tokë, katastrofat natyrore në Tokë, dendësia e popullsisë, qytetet me mbi një milion banorë dhe megalopoliset në Tokë, vendet e zhvilluara dhe të pazhvilluara, Indeksi i Zhvillimit Njerëzor (IDH – indeksi), shpërndarja rajonale e burimeve të energjisë dhe prodhimi i energjisë nga një burim i caktuar (i ripërtëritshëm/i paripërtëritshëm), prodhimi bujqësor dhe drejtimet e tregtisë me kultura bujqësore, rajonet dhe qendrat e zhvilluara industriale, rrugët e transportit dhe të tregtisë, rajonet dhe vendet turistike në botë, ndotja e ajrit në botë, ujerat e ndotura në botë,

shpërndarja dhe ndikimi i korporatave shumëkombëshe në ekonominë e vendeve të botës, |

|  |  |
| --- | --- |
|  | korridoret transportuese dhe vendndodhjet gjeostrategjike, hartë tematike e BE-së (vendet anëtare, vendet kandidate për anëtarësim, zona euro, zona Schengen, vendndodhja e institucioneve kryesore, rrezikimi dhe pakësimi i burimeve natyrore të Tokës.* Enciklopedi, internet.
 |
| **Normativi për kuadrin mësimor** | Mësimin e lëndës Gjeografi në vitin I (e parë) në arsimin e mesëm - gjimnaz mund ta realizojë personi që ka përfunduar:* studime në drejtimin mësimor të Gjeografisë, niveli VII/1 ose VI A (sipas KMK) dhe me 240 SETK;
 |

**REZULTATET E TË NXËNIT**

Tema: **SISTEMET NATYRORE DHE NDËRLIDHJA E TYRE**

Gjithsej: 35 orë

## Rezultatet e të nxënit:

Nxënësi/Nxënësja do të jetë i/e aftë të:

1. shpjegon karakteristikat themelore të litosferës, duke përfshirë evolucionin gjeologjik, ndërtimin e brendshëm, llojet e shkëmbinjve dhe proceset që ndikojnë në formësimin e korës së Tokës dhe relievit;
2. shpjegon atmosferën përmes shtresës së ozonit, ndikimin e faktorëve klimatikë në formimin e klimës, elementët meteorologjikë, dukuritë meteorologjike dhe e përshkruan përdorimin e parashikimit të motit;
3. shpjegon përbërësit e hidrosferës, rolin e saj në proceset natyrore, rëndësinë për njeriun dhe mjedisin jetësor dhe rendit masa për mbrojtjen e saj;
4. përshkruan shpërndarjen e biosferës dhe rëndësinë e saj dhe rendit masa për mbrojtjen e saj;
5. analizon shkaqet dhe pasojat e katastrofave natyrore dhe jep masa për parandalim dhe mbrojtje.

Nxënësi/nxënësja do të zhvillojë vetëdije për:

1. Rëndësinë e sistemeve natyrore (litosfera, atmosfera, hidrosfera dhe biosfera) dhe ndërlidhja e tyre e ndërsjellë;

|  |
| --- |
| 2. Pasojat e katastrofave natyrore dhe nevoja për parandalim dhe mbrojtje, si dhe solidaritet ndaj atyre mjediseve që janë prekur nga katastrofa natyrore. |
| **Përmbajtjet (dhe nocionet/konceptet):** | **Standardet e vlerësimit:** |
| * **Litosfera**

(litоsfera, gjeologjia, fosilet, era, periudha, epoka, parakambriumi, paleozoiku, mezozoiku, kenozoiku, cianobaktere, Rodonia, Pangea, Tetisi, pllaka tektonike, korja e Tokës, mbështjellësi i Tokës, bërthama e Tokës, shkëmbinjtë, shkëmbinj magmatikë, granit, shkëmbinj sedimentarë, gëlqeror, shkëmbinj metamorfikë, mermeri, relievi, forca të brendshme/endogjene, forca të jashtme/ekzogjene, lëvizje tektonike, epirogjene, orogjene, palosje, çarje, vullkan, shpërthime vullkanike, magmë, lavë, kupa vullkanike, krater, kanal vullkanik, gaze, avull, hi vullkanik, pluhur vullkanik, bomba vullkanike, fenomene post vullkanike, gejzerë, burime termale, solfatare, tërmet, hipoqendër, epiqendër, magnitudë, valë seizmike, primare, sekondare, valë sipërfaqësore, cunami, shkallë seizmike, shkalla e Rihterit, shkalla e Merkalit, shkalla makrosizmike evropiane, Unaza e Zjarrtë e Paqësorit, erozion, akumulim, shpërbërja e shkëmbinjve, denudim, fluvial, abraziv, karstik, akullnajor, reliev eolik) | * E shpjegon evolucionin gjeologjik të Tokës, duke veçuar karakteristikat më të rëndësishme të erërave gjeologjike nëpër të cilat ka kaluar ajo.
* E përshkruan shpërndarjen e tokës dhe deteve gjatë historisë gjeologjike përmes zhvendosjes së pllakave tektonike, ndryshimeve klimatike në Tokë dhe ndryshimeve në botën bimore dhe shtazore gjatë evolucionit gjeologjik të Tokës.
* E përshkruan ndërtimin e brendshëm të Tokës, duke filluar nga sipërfaqja drejt brendisë së saj.
* E shpjegon mënyrën e formimit të shkëmbinjve që e përbëjnë koren e Tokës dhe i klasifikon sipas vetive që i dallojnë mes tyre.
* I identifikon disa lloje shkëmbinjsh nga secila grupë dhe tregon vendet ku ato gjejnë më shumë përdorim.
* E shpjegon mënyrën e formimit të relievit nën ndikimin e forcave të brendshme (endogjene) dhe të jashtme (ekzogjene).
* I shpjegon lëvizjet epirogjene dhe orogjene dhe e lidh mënyrën e formimit të formave të relievit me veprimin e tyre.
* I përmend shkaqet e formimit të vullkaneve, elementet e tyre, i përshkruan dhe i krahason shpërthimet vullkanike dhe produktet e tyre.
* I përshkruan karakteristikat e dukurive pasvullkanike.
* Me ndihmën e hartës gjeografike i emëron zonat më të mëdha vullkanike aktive në Tokë dhe i përmend shkaqet e shpërndarjes gjeografike të vullkaneve.
* I shpjegon shkaqet e paraqitjes së tërmeteve dhe bën klasifikimin e tyre sipas shkaktarëve që i provokojnë.
* I përshkruan elementet e tërmetit dhe mënyrën e matjes së fuqisë së tërmetit përmes shkallëve sizmike.
* Shpjegon se si manifestohen tërmetet në sipërfaqe dhe si ndryshon intensiteti i tyre.
* I shpjegon arsyet e shpërndarjes gjeografike të zonave sizmike në Tokë.
 |

|  |  |
| --- | --- |
|  | * E shpjegon procesin e shpërbërjes së shkëmbinjve dhe të denudacionit nën ndikimin e forcave të jashtme.
* I përshkruan llojet e relievit që formohen nën ndikimin e forcave të jashtme dhe bën krahasim mes formave erozive dhe akumulative.
 |
| * **Atmosfera**

(atmosferë, troposferë, stratosferë, mezosferë, termosferë/jonosferë, egzosferë, shtresë ozoni, vrimë ozoni, mot, klimë, faktorë klimatikë, elementë meteorologjikë, dukuri meteorologjike, parashikim i motit, stacione meteorologjike, instrumente meteorologjike, të dhëna meteorologjike, radarë meteorologjikë, satelitë meteorologjikë, Sistemi Meteorologjik Botëror, raporte të motit, harta sinoptike.) | * I përshkruan karakteristikat e shtresës së ozonit.
* I emëron shkaqet kryesore të dëmtimit të shtresës së ozonit dhe të formimit të ashtuquajturave vrima ozoni.
* Përmend aktivitetet që i ndërmerr njeriu për mbrojtjen e shtresës së ozonit.
* I shpjegon proceset e formimit të motit dhe klimës dhe përshkruan nga cilët faktorë klimatikë varet krijimi i klimës.
* I analizon elementet meteorologjike dhe lidhshmërinë e tyre me motin dhe klimën në një hapësirë të caktuar.
* I analizon dukuritë meteorologjike dhe lidhshmërinë e tyre me motin dhe klimën në një hapësirë të caktuar.
* Shpjegon pse dhe si përdoren stacionet meteorologjike, radarët meteorologjikë dhe satelitët meteorologjikë.
 |
| * **Hidrosfera**

(hidrosferë, ujëra oqeanike, ujëra tokësore, ujëra atmosferike, oqean, Oqeani Paqësor/Pacifik, Oqeani Atlantik, Oqeani Indian, Oqeani i Ngrirë Verior, Oqeani Jugor, det, detra skajore, detra ndërkontinentale, detra ndërishullore, valë detare, rryma detare, Rryma e Golfit, batica, zbatica, burim nëntokësor, shtresë ujëlëshuese, shtresë jo ujëlëshuese, burim, pellg lumor, ndarje ujëndarëse (ujëndarja), rrjedhje e lumit, derdhje, deltë, meandra, ujëvarë, lum i humnerës, basen liqenor, pellg liqenor, natyrorë, artificialë, tektonikë, akullnajorë, vullkanikë, karsikë, lumorë, kënetë, moçal, akullnaja, akullnajë (gleçer), kufiri i dëborës, ortek dëbore (llavinë) | * E shpjegon ndarjen e hidrosferës (ujërat oqeanike apo detare, ujërat tokësore dhe ujërat atmosferike) dhe përshkruan se cilat ujëra i përkasin secilës nga këto grupe.
* Bën krahasimin e oqeaneve sipas karakteristikave të tyre.
* E shpjegon ndarjen e deteve sipas mënyrës se si ndahen nga oqeanet dhe i emëron disa nga detet më të mëdha me ndihmën e hartës gjeografike.
* I krahason ujërat në oqeane dhe dete me ujërat tokësore sipas karakteristikave të tyre.
* E shpjegon mënyrën e formimit të ujëmbledhësve nëntokësorë dhe të burimeve, dhe shpjegon ndarjen e burimeve.
* E shpjegon mënyrën e formimit të lumenjve, i përshkruan elementet e pellgut të lumit dhe përmend karakteristikat sipas të cilave lumenjtë dallohen ndërmjet vete.
 |

|  |  |
| --- | --- |
|  | * I klasifikon liqenet sipas mënyrës së formimit të legenit liqenor dhe shpjegon si formohen liqenet natyrore.
* Përmend vetitë e ujit liqenor sipas të cilave liqenet dallohen ndërmjet vete.
* I përshkruan kënetat dhe krijon lidhje ndërmjet kënetës dhe moçalit.
* E shpjegon mënyrën e formimit të akullnajave.
* E shpjegon shpërndarjen e pabarabartë të ujit të pijshëm në Tokë dhe rëndësinë e tij për njeriun.
* Përmend masa për mbrojtjen e burimeve ujore dhe për zvogëlimin e ndikimeve negative ndaj hidrosferës.
 |
| * **Biosfera**

(biosferë, bota bimore/florë, bota shtazore/faunë, areal, zona bimore, pyje, halorë (pyje me gjethë halore), gjetherënëse (pyje me gjethe të gjera që bien), pyje tropikale të lagështa, pyje monsune tropikale, zona me barishte, savana/kampose/llanose, stepa/preri/pampasë, livadhe, kullota, tajga, tundra, shkretëtira, oazë, faunë tokësore, faunë oqeanike) | * E përshkruan hapësirën që e përfshin biosfera dhe i shpjegon faktorët që ndikojnë në shpërndarjen gjeografike të botës bimore dhe shtazore.
* Përdor hartë tematike gjeografike të botës për të shpjeguar karakteristikat kryesore të bashkësive bimore dhe shtazore.
* E përshkruan ndarjen themelore të botës shtazore (fauna tokësore dhe ajo oqeanike) dhe e lidh shpërndarjen e saj me shpërndarjen e botës bimore.
* E përshkruan lidhjen ndërmjet vegjetacionit dhe llojeve të dheut, llojeve të ndryshme të kafshëve dhe vegjetacionit, si dhe shpërndarjen e tyre në rajone të caktuara të Tokës.
* E shpjegon ekzistencën e bashkësive të ndryshme vegjetative dhe faktorët që kanë ndikuar më së shumti në shpërndarjen dhe shfaqjen e tyre.
 |
| * **Katastrofa natyrore**

(erupsione vullkanike katastrofike, Tambora, tërmete katastrofike, katastrofa hidrologjike, përmbytje, cunami, katastrofa klimatiko-meteorologjike, stuhi ciklonike, uragane, tornado, stuhi me breshër, valë të nxehti, thatësira, stuhi dëbore, ortekë, rrëshqitje dheu, mbrojtja nga katastrofat natyrore) | * I shpjegon katastrofat hidrologjike dhe shkaqet e shfaqjes së tyre, i krahason pasojat e përmbytjeve të shkaktuara nga dalja e lumenjve nga shtrati me ato të katastrofave nga cunami.
* I përshkruan katastrofat klimatike - meteorologjike dhe i krahason katastrofat me stuhi ciklonike, uragane, tornado, mot me breshër, valë të nxehtit dhe ortekë bore.
* Identifikon rajone gjeografike ku katastrofat natyrore ndodhin më shpesh dhe propozon masa për parandalimin dhe zvogëlimin e rreziqeve nga këto dukuri.
* I përshkruan teknikat bazë për siguri personale dhe kolektive gjatë katastrofave të ndryshme natyrore dhe demonstron procedura konkrete.
 |

|  |
| --- |
| **Shembuj për aktivitete****Aktivitet individual:** Nxënësit kërkojnë në internet dhe individualisht i përgjigjen pyetjeve rreth evolucionit gjeologjik të Tokës, sipas shpërndarjes së tokës dhe ujërave, klimës, botës bimore dhe shtazore. Çdo nxënës përgatit një përmbledhje në formë tabele për evolucionin gjeologjik të Tokës.**Aktivitet praktik:** Nxënësit, përmes shembujve praktikë dhe ushtrimeve, njohin lloje të ndryshme shkëmbinjsh nga koleksioni petrografik dhe i analizojnë vetitë e tyre fizike.**Aktivitet hulumtues:** Nxënësit ndahen në grupe dhe me ndihmën e tabletit, telefonit mobil ose kompjuterit, nga faqja e internetit [https://climatecharts.net,](https://climatecharts.net/) analizojnë grafikët klimatikë të rajoneve të ndryshme të Tokës dhe i klasifikojnë sipas tipit klimatik që i përkasin, sasisë së reshjeve dhe temperaturës së ajrit.**Diskutim:** Nxënësit ndjekin një video edukative të shkurtër nga “YouTube” për rëndësinë e rrymës oqeanike të Golfit në klimën e Evropës Perëndimore ose lexojnë një tekst të shkurtër nga një punim shkencor, një postim nga një portal arsimor apo revistë dhe diskutojnë për pasojat nga ndalimi i saj.**Ushtrim:** Nxënësit ushtrojnë toponime të Tokës nga fusha e relievit dhe hidrografisë përmes një harte interaktive memece dhe përdorin internetin (purposegames.com).**Hulumtim:** Nxënësit, të ndarë në grupe të vogla, duke përdorur internetin dhe materiale të ilustruara, hulumtojnë për shkaqet dhe pasojat e tërmeteve të ndryshme katastrofike (për shembull, një grup hulumton për tërmetin në Indonezi më 2004, një tjetër për tërmetin në Peru më 1970 etj.). Çdo grup përgatit një prezantim të shkurtër, e paraqet para grupeve të tjera, ndërsa grupet e tjera duhet të bëjnë nga një pyetje që lidhet me tërmetin e prezantuar. |
| Tema: ***NJERIU DHE HAPËSIRA GJEOGRAFIKE***Gjithsej: 20 orë |
| **Rezultatet e të nxënit:**Nxënësi/Nxënësja do të jetë i/e aftë të:1. shpjegojë procesin e urbanizimit;
2. shpjegojë burimet e energjisë sipas ndarjes së tyre, përdorimit, shpërndarjes rajonale dhe ndikimit të tyre në mjedisin jetësor dhe të

përmendë masa për efikasitet energjetik; |

|  |
| --- |
| 1. përshkruajë aktivitetet ekonomike: bujqësinë, industrinë, transportin, tregtinë dhe turizmin dhe ndikimin e tyre në zhvillimin ekonomik të një rajoni të caktuar;
2. analizojë rëndësinë e mjedisit jetësor dhe ndikimin e njeriut në ndotjen e tij, si dhe të përmendë masa për mbrojtjen e tij

Nxënësi/nxënësja do të zhvillojë vetëdije për:* 1. pasojat sociale dhe ekologjike nga urbanizimi i pakontrolluar;
	2. përdorimin e burimeve të ripërtëritshme të energjisë dhe uljen e varësisë nga lëndët djegëse fosile;
	3. pasojat e aktiviteteve njerëzore për natyrën.
 |
| **Përmbajtjet (dhe nocionet/konceptet):** | **Standardet e vlerësimit:** |
| * **Urbanizimi në botë**

(urbanizim, konurbacioni, industrializimi, revolucioni industrial, qytete milionëshe, megallopolise, shtete të zhvilluara dhe të pazhvilluara, mbipopullim, infrastrukturë, lagje jo formale/të varfra, zhvillim urban i qëndrueshëm, qytete të mençura) | * E shpjegon arsyet për urbanizimin intensiv në botë dhe evolucionin e tij historik.
* E analizon shpërndarjen gjeografike të qyteteve milionëshe në botë dhe e krahason rritjen e megallopoliseve në vendet e zhvilluara dhe të pazhvilluara të botës.
* I shpjegon problemet me të cilat përballen qytetet e mëdha.
* E shpjegon konceptin e zhvillimit urban të qëndrueshëm dhe të qyteteve të mençura.
 |
| * **Burimet e energjisë**

(burime të energjisë, të ripërtëritshme, të paripërtëritshme, qymyr, naftë, gazi natyror, hidroenergji, energjia bërthamore, energjia diellore, energjia e erës, energjia detare, energjia gjeotermale, efikasitet energjetik) | * E shpjegon ndarjen e burimeve të energjisë dhe i përshkruan karakteristikat e burimeve të paripërtëritshme dhe shpërndarjen e tyre rajonale.
* I përshkruan burimet e energjisë për prodhimin e energjisë hidroelektrike, bërthamore, diellore, të erës, detare dhe gjeotermale dhe e tregon shpërndarjen e tyre rajonale.
* Bën krahasim për rëndësinë e burimeve të energjisë për njeriun në të kaluarën dhe sot, dhe jep shembuj për përmirësimin e efikasitetit energjetik.
 |
| * **Aktivitetet ekonomiko-tregtare**

(bujqësia, industria, trafiku rrugor, tregtia, turizëm, destinacion turistik) | * Shpjegon dallimin ndërmjet bujqësisë organike dhe asaj industriale dhe paraqet masa për modernizimin e saj.
* I shpjegon faktorët nga të cilët varet vendndodhja e kapaciteteve të caktuara industriale.
* Shpjegon cilat janë rajonet më të zhvilluara industriale në çdo kontinent dhe cilat degë të industrisë janë udhëheqëse.
 |

|  |  |
| --- | --- |
|  | * Përcakton shtetet me sistemet më të zhvilluara të transportit (më të shpejta, më ekologjike dhe më ekonomike).
* Shpjegon rëndësinë e tregtisë për zhvillimin e shteteve dhe ndikimin e burimeve natyrore në tregti dhe me ndihmën e hartës gjeografike i identifikon rrugët kryesore tregtare.
* E shpjegon ndikimin e turizmit në ekonominë, mjedisin jetësor dhe kulturën e një rajoni ose shteti të caktuar dhe i përmend rajonet dhe qendrat turistike më të rëndësishme në çdo kontinent.
 |
| * **Ndikimi i njeriut në mjedisin jetësor**

(mjedisi jetësor, ndotja dhe mbrojtja e ajrit, ndotja dhe mbrojtja e ujërave, ndotja dhe mbrojtja e tokave, ndotja dhe mbrojtja e botës bimore dhe shtazore, menaxhimi i mbetjeve, mbetje të padëmshme, mbetje të rrezikshme, trajtimi i mbetjeve, grumbullimi, seleksionimi, transportimi, trajtimi, përpunimi dhe riciklimi, magazinimi, deponimi, ripërdorimi, ekonomi qarkulluese) | * I përshkruan ndotësit e ajrit, ujit, tokës, botës bimore dhe shtazore, i klasifikon sipas shkallës së ndikimit të tyre negativ dhe paraqet masa për mbrojtjen e tyre.
* I përmend llojet e mbetjeve dhe e përshkruan menaxhimin me mbeturinat.
* I shpjegon përfitimet ekologjike, ekonomike dhe sociale nga riciklimi dhe reduktimi i mbeturinave dhe paraqet zgjidhje për zvogëlimin e tyre.
 |
| **Shembuj për aktivitete****Aktivitet individual:** Nxënësit në një hartë gjeografike i lokalizojnë qytetet me mbi 5 milionë banorë dhe i shënojnë në një hartë memece përkatëse. E analizojnë hartën dhe shpjegojnë për shpërndarjen e tyre gjeografike.**Aktivitet praktik:** Nxënësit të ndarë në grupe të vogla përgatisin një listë të mbetjeve që krijohen më së shumti nga njeriu, i klasifikojnë ato dhe përmes kërkimit në internet gjejnë shembuj të ndryshëm për ripërdorimin e materialeve në materiale të reja. Secili grup përgatit një prezantim të shkurtër dhe e prezanton para grupeve të tjera. Në fund, të gjithë së bashku zhvillojnë diskutim dhe nxjerrin përfundime se si të përdorin njohuritë e fituara për ripërdorimin e materialeve në kushte shtëpiake.**Aktivitet hulumtues:** Nxënësit hulumtojnë për rajonet e zhvilluara dhe më pak të zhvilluara, duke mbledhur të dhëna dhe duke analizuar harta tematike, duke evidentuar arsyet që kanë çuar në këtë gjendje. |

|  |
| --- |
| **Diskutim:** Nxënësit shikojnë një video të shkurtër për vendbanimet informale (slums) nëpër botë. Diskutojnë për shkaqet që çojnë në shfaqjen e vendbanimeve informale në vendet e pazhvilluara dhe në zhvillim dhe bëjnë analizë për jetën në to.**Kuiz:** Nxënësit duke përdorur tableta, telefona mobilë ose kompjuterë, garojnë përmes kuizeve, duke evidentuar toponimet dhe karakteristikat e zonave të Tokës ku janë paraqitur qytetet milionëshe. (purposegames.com).**Zgjidhje e problemeve:** Nxënësit duke përdorur infografikë nga faqja e internetit *statista.com* analizojnë se cili lloj transporti është më i shpejtë, më ekologjik dhe më ekonomik. Të dhënat i prezantojnë para nxënësve të tjerë dhe nxjerrin përfundime. |
| Tema: ***BOTA SI SISTEM GLOBAL***Gjithsej: 17 orë |
| **Rezultatet e të nxënit:**Nxënësi/Nxënësja do të jetë i/e aftë të:1. Shpjegojë globalizimin dhe aspektet e tij ekonomike, kulturore dhe politike dhe përmend sfidat globale;
2. Përmend rolin e organizatave kryesore ndërkombëtare në zgjidhjen e sfidave globale;
3. Shpjegojë efektet e ndryshimeve klimatike dhe krizës energjetike dhe përmend masa për përballimin e tyre
 |
| **Përmbajtjet (dhe nocionet):** | **Standardet e vlerësimit:** |
| * **Aspektet ekonomike, kulturore dhe politike të globalizimit si proces**

(globalizim, zbulime gjeografike, kolonizim, revolucion industrial, tregti e lirë, BE, OBT, korporatat shumëkombëshe, pabarazi ekonomike, diversiteti kulturor, vlera kulturore perëndimore, kulturë e konsumit, media masive, identiteti, tradita, gjeopolitika, gjeostrategjai, Lindja e Afërt, Arktiku, fuqitë e mëdha ushtarake, konflikte) | * E shpjegon procesin e globalizimit nga zbulimet gjeografike deri në ditët e sotme dhe ndikimin e tij në mënyrën e përditshme të jetesës.
* E shpjegon ndikimin e korporatave shumëkombëshe dhe tregtisë së lirë në ekonomi.
* I shpjegon përfitimet dhe sfidat e tregtisë së lirë në botë dhe në vendet e Bashkimit Evropian.
* I shpjegon pasojat pozitive dhe negative të globalizimit kulturor dhe mediave masive.
 |
| * **Rrjetet globale dhe ndërlidhja**

(korridore të transportit, korridore rrugore, ajrore, detare, hekurudhore, Kanali i Panamasë, Kanali i Suezit, trafiku ajror, revolucioni teknologjik, interneti, | * I përshkruan korridoret më të rëndësishme të transportit (rrugor, ajror, detar dhe hekurudhor) me ndihmën e hartave tematike.
* E shpjegon rëndësinë e kanaleve detare për ekonominë globale dhe pozicionin e tyre gjeostrategjik.
 |

|  |  |
| --- | --- |
| telekomunikimet, rrjeti 5G, rrjeti social, digjitalizimi, sisteme të navigimit satelitor) | * E lidh përdorimin e transportit ajror, internetit dhe rrjeteve sociale me ndikimin e tyre si nxitës të globalizimit në botë.
* E shpjegon zhvillimin teknologjik dhe ndikimet e tij pozitive dhe negative në shoqëri.
* E shpjegon kontributin e sistemeve të navigimit në shoqëri.
 |
| * **Organizatat ndërkombëtare, sfidat globale dhe menaxhimi i tyre**

(Organizata e Kombeve të Bashkuara, Asambleja e Përgjithshme, Këshilli i Sigurimit, Bashkimi Evropian, Komisioni Evropian, Parlamenti Evropian, zgjerimi, eurozona, zona Shengen-it, Organizata Botërore e Tregtisë, BRICS, G8, G20, NATO, bashkëpunim ndërkombëtar, sfida globale, migrimet, uria, ndryshime klimatike, krizë energjetike, burime natyrore, migrime të jashtme, migrime ekonomike, migrime politike, migrime klimatike, ngrohja globale, efekti serrë, marrëveshje dhe protokolle ndërkombëtare, Protokolli i Kiotos, Marrëveshja e Parisit, Greenpeace, krizë energjetike) | * I shpjegon funksionet e organizatave kryesore ndërkombëtare dhe rolin e tyre në menaxhimin global (OKB, BE, OBT, BRICS, G8, G20).
* Shpjegon se si zgjerimi i BE-së, eurozona dhe zona Shengen ndikojnë në globalizimin e kontinentit evropian.
* E shpjegon rëndësinë e bashkëpunimit ndërkombëtar midis shteteve të botës për parandalimin dhe përballimin e sfidave globale.
* I përshkruan sfidat më aktuale globale si migrimet, uria, ndryshimet klimatike, kriza energjetike.
* E shpjegon nevojën për përdorim dhe menaxhim të qëndrueshëm të burimeve natyrore më të rëndësishme të Tokës.
* Përmend zgjidhjet për ndryshimet klimatike të ofruara nga marrëveshjet dhe protokollet ndërkombëtare, si dhe detyrimet që rrjedhin për shtetet.
* Shpjegon se si efekti serrë ndikon në ngrohjen globale dhe ndryshimet klimatike në Tokë dhe përmend aktivitetet që duhen ndërmarrë për të reduktuar ngrohjen globale.
 |
| **Shembuj për aktivitete****Aktivitet individual:** Nxënësit individualisht bëjnë kërkime për vijën kohore të globalizimit dhe përgatisin një kronologji që paraqet ngjarjet kryesore të lidhura me procesin e globalizimit.**Aktivitet praktik:** Nxënësit ndahen në grupe, mbledhin të dhëna statistikore nga faqja „Wikipedia[https://en.wikipedia.org/wiki/List\_of\_largest\_companies\_by\_revenue“](https://en.wikipedia.org/wiki/List_of_largest_companies_by_revenue%E2%80%9C) për karakteristikat bazë të korporatave shumëkombëshe më të mëdha në botë, më pas përgatisin lloje të ndryshme të hartave tematike sipas kapitalit, sektorit ku veprojnë, shtetit, numrit të të punësuarve etj. |

**Aktivitet hulumtues:** Nxënësit bëjnë kërkime, krijojnë grafikë, mbledhin të dhëna për karakteristikat dhe ndërlidhjen globale të trafikut ajror, internetit dhe qasjes së popullsisë ndaj rrjeteve sociale në botë nga faqja [https://ourworldindata.org/,](https://ourworldindata.org/) i analizojnë të dhënat dhe nxjerrin përfundime.

**Diskutim:** Nxënësit udhëheqin një diskutim mbi temën „A ndihmon apo dëmton më shumë globalizimi?“. Ndahen në dy grupe të mëdha PRO ose KUNDËR dhe përgatiten për temën me argumente. Duke u bazuar në të menduarit kritik, nxënësit shprehin qëndrimet, mendimet dhe përfundimet e tyre.

**Zgjidhje e problemeve:** Nxënësit analizojnë një studim rasti mbi temën „Zgjerimi i BE-së“. Të ndarë në grupe të vogla, disa ditë para mbajtjes së orës përgatisin kërkime për një segment të caktuar të studimit, ndërsa gjatë orës prezantojnë rezultatet e përfituara. Nxënësit bëjnë pyetje, japin mendime dhe nxjerrin përfundime për zgjerimin e Bashkimit Evropian.

**GJITHËPËRFSHIRJA, BARAZIA / NDJESHMËRIA GJINORE DHE INTEGRIMI NDËRKULTUROR**

Mësimdhënësit në gjimnaz nxisin përfshirjen përmes sigurimit të pjesëmarrjes aktive së të gjithë nxënësve në aktivitetet mësimore. Ata i përshtatin në mënyrë të duhur metodat e punës për t’iu përshtatur nevojave të ndryshme kognitive dhe emocionale të nxënësve, duke përdorur qasje të individualizimit, diferencimit, punës në grup dhe mbështetjes mes bashkëmoshatarëve. Në punën me nxënës me aftësi të kufizuara, mësimdhënësit zbatojnë plane arsimore individuale që përfshijnë rezultate të përshtatura të të nxënit dhe standarde të vlerësimit, si dhe mundësojnë mbështetje shtesë nga asistentë arsimorë, ndërmjetësues, tutorë-vullnetarë dhe profesionistë nga qendrat burimore.

Ndjekja e rregullt e përparimit të nxënësve, veçanërisht atyre nga grupet e rrezikuara, është thelbësore. Mësimdhënësit i identifikojnë me kohë vështirësitë eventuale dhe ofrojnë udhëzime për tejkalimin e tyre, duke krijuar një ambient mbështetës për arritjen e rezultateve e të nxënit. Kjo qasje jo vetëm që nxit arritjet akademike, por gjithashtu ndërton vetëbesimin e nxënësve dhe ndjenjën e tyre të përkatësisë.

Në promovimin e barazisë gjinore, mësimdhënësit kujdesen që të mos nxisin role gjinore stereotipe gjatë organizimit të aktiviteteve. Gjatë formimit të grupeve të punës ose ndarjes së detyrave, mësimdhënësit sigurojnë një balancë mes djemve dhe vajzave, ndërsa në përdorimin e shembujve, teksteve dhe ilustrimeve mbështesin ndjeshmërinë gjinore dhe i inkurajojnë nxënësit që të tejkalojnë stereotipet gjinore. Procesi mësimor është konceptuar në mënyrë që barazia gjinore dhe ndjeshmëria etnike/kulturore të jenë pjesë e natyrshme e të gjitha aktiviteteve, veçanërisht përmes përdorimit, kudo që është e mundur, të materialeve dhe përmbajtjeve që promovojnë interkulturalizmin dhe integrimin ndëretnik.

Mësimdhënësit i prezantojnë nxënësit me perspektiva të ndryshme kulturore përmes aktiviteteve që promovojnë respektimin e dallimeve në të gjitha situatat e mundshme. Kjo u mundëson nxënësve të zhvillojnë vetëdije për mirëkuptim dhe bashkëpunim ndërkulturor, që është themel për krijimin dhe zhvillimin e një shoqërie kohezive dhe harmonike.

**VLERËSIMI I ARRITJEVE TË NXËNËSVE**

Për t’u mundësuar nxënësve arritjen e standardeve të pritshme të vlerësimit, mësimdhënësi ndjek në mënyrë të vazhdueshme aktivitetet e tyre gjatë mësimdhënies dhe të nxënit dhe mbledh informacion për përparimin e secilit nxënës. Për pjesëmarrjen në aktivitete, nxënësit marrin informacione rikthyese. Ato tregojnë nivelin e suksesit në realizimin e aktivitetit/detyrës dhe japin udhëzime për përmirësim (vlerësim formativ). Për këtë qëllim, mësimdhënësi ndjek dhe vlerëson:

* përgjigjet me gojë ndaj pyetjeve të bëra nga mësimdhënësi apo bashkëmoshatarët,
* pjesëmarrjen në aktivitete hulumtuese,
* kontributin në aktivitetet në grup,
* detyrat e shtëpisë dhe
* përgjigjet në kuize (teste të shkurtra) që janë pjesë e procesit mësimor.

Pas përfundimit së të nxënit të çdo teme, nxënësi merr një notë numerike për arritjen e standardeve të vlerësimit. Nota përfundimtare (sumative) llogaritet si kombinim i rezultatit të arritur në testin e njohurive dhe vlerësimit të përparimit të nxënësit, i konstatuar përmes teknikave të ndryshme të vlerësimit formativ. Gjatë dhe në fund të vitit shkollor, nxënësi merr nota numerike.

|  |  |
| --- | --- |
| **Fillimi i implementimit të programit****mësimor** | Viti shkollor 2025/2026 |
| **Institucioni / bartësi i programit** | Byroja e Zhvillimit të Arsimit |
| **Në përputhje me nenin 22, paragrafi 1 të****Ligjit për Arsimin e Mesëm (“Gazeta****Zyrtare e Republikës së Maqedonisë “ nr.****44/95, 24/96, 34/96, 35/97, 82/99,****29/02, 40/03, 42/03, 67/04, 55/05,****113/05, 35/06, 30/07, 49/07, 81/08,****92/08, 33/10, 116/10, 156/10, 18/11,****42/11, 51/11, 6/12, 100/12, 24/13,****41/14, 116/14, 135/14, 10/15, 98/15,****145/15, 30/16, 127/16 и 67/17, 64/2018****dhe “Gazeta Zyrtare e Republikës së Maqedonisë së Veriut” nr. 229/2020), ministrja e Arsimit dhe Shkencës ka miratuar programin mësimor për lëndën*****Gjeografi* për vitin I (e parë) gjimnaz.** | nr. 13-5306/8 më 3.4.2025Ministre e Arsimit dhe Shkencës, Prof. dr. Vesna Janevska d.v. |